กลืนอาหาร น้ำลายลำบากเหมือนมีอะไรติดอยู่ที่คอ พอส่องไฟฉาย เห็นมีเนื้อยื่นออกมาจากคอ ติดกับลิ้นนะคะ อันตรายมั้ยคะ
สวัสดีค่ะ การกลืนลำบาก เป็นภาวะที่ทำให้เกิดความผิดปกติในการกลืน ทำให้อาจกลืนสิ่งต่าง ๆ ได้ยากลำบากหรือมีอาการเจ็บเวลากลืน เช่น ขณะกลืนอาหารหรือของเหลวบางชนิด กลืนน้ำลาย เป็นต้น โดยบางรายไม่สามารถกลืนได้เลย หรืออาจมีอาการอื่น ๆ ร่วมด้วย เช่น ไอหรือสำลักขณะรับประทานอาหารและดื่มเครื่องดื่ม รู้สึกคล้ายมีอาหารติดอยู่ในลำคอหรือหน้าอกสาเหตุเช่น กรดไหลย้อน ภาวะกลืนลำบากจากหลอดอาหารผิดปกติ มีเนื้องอกหรือสิ่งแปลกปลอมในหลอดอาหาร หลอดอาหารอักเสบ โรคหนังแข็ง เป็นต้นหากเห็นก้อนเนื้อยื่นจากในคอ ร่วมกับกลืนลำบาก อาจมีก้อนเนื้อที่ผิดปกติอยู่ ควรรีบไปตรวจเพิ่มเติมการดูแลตัวเองเบื้องต้น รับประทานอาหารย่อยง่าย อ่อนๆ รับประทานในปริมาณน้อยลงแต่บ่อยครั้งขึ้น แบ่งหรือตัดอาหารให้มีขนาดเล็กลง เคี้ยวอาหารให้ละเอียดและช้าลง หลีกเลี่ยงการดื่มแอลกอฮอล์ การสูบบุหรี่ และการดื่มเครื่องดื่มคาเฟอีนอ่านเพิ่มเติม